2. ΝΟΜΟΣ 3054 της 28 Φεβρ./4 Μαρτ. 1924 Περί χορηγήσεως αδειών εγκαταστάσεως ιδιωτικού ασυρμάτου τηλεγράφου και τηλεφώνου. ΄Αρθρ.1.-Των διατάξεων του από 27 Δεκ. 1923 Ν.Δ/τος περί τροποποιήσεως του Νόμ. 1831 εξαιρούνται οι μετά πλαισίου δέκτου σταθμοί ασυρμάτου εφ’ όσον προορίζονται αποκλειστικώς δια την λήψιν γενικής φύσεως ανακοινώσεων. ΄Αρθρ.2.-Αι άδειαι εγκαταστάσεως δεκτών ασυρμάτου παρέχονται υπό του υπουργού των Ναυτικών κατόπιν γνωμοδοτήσεως του Γνωμοδοτικού Συμβουλίου του ασυρμάτου και συμφώνως προς τους υπό τούτου υποδεικνυομένους τεχνικούς όρους. Οι  όροι ούτοι δύνανται να τροποποιηθώσι και μετά την παραχώρησιν της αδείας, κατόπιν νεωτέρας γνωμοδοτήσεως του συμβουλίου, εάν δε δεν συμμορφωθή προς τους νέους όρους ο λαβών την άδειαν, αύτη ανακαλείται άνευ ουδενός δικαιώματος αποζημιώσεως του κατόχου. ΄Αρθρ.3.-Αι ιδιωτικαί εγκαταστάσεις ασυρμάτου τηλεγράφου και τηλεφώνου διατελούσι υπό τον άμεσον έλεγχον της διευθύνσεως της Π.Υ.Ν., ήτις δικαιούται να εξακριβώνη ανά πάσαν στιγμήν δια του υπ’ αυτήν προσωπικού εάν τηρούνται οι όροι υφ’ ους παρεχωρήθη η άδεια της εγκαταστάσεως. ΄Αρθρ.4.-Δι’ εκάστην παραχωρουμένην άδειαν εγκαταστάσεως ασυρμάτου τηλεφώνου, ή δέκτου ασυρμάτου και δι’ έκαστον ανεξάρτητον σύνολον οργάνων καταβάλλεται ετησίως αδιαίρετος φόρος υπέρ του ταμείου εθνικού στόλου δια την περίοδον από 1 Ιανουαρίου μέχρι 31 Δεκεμβρίου εκάστου έτους δραχ. 500. Εάν όμως η εγκατάστασις δεν προορίζεται δι’ ατομικήν χρήσιν του αιτούντος την άδειαν, αλλά προς ανακοίνωσιν ή δημοσίευσιν ή εμπορικήν εκμετάλλευσιν, ο ανωτέρω φόρος δι’ εκάστην ιδιαιτέραν συσκευήν ορίζεται εις 5.000 δραχμάς ετησίως, εισπραττόμενος και ούτος υπέρ του ταμείου του εθνικού στόλου. ΄Αρθρ.5.-Δια Β.Δ/τος θα ορισθώσιν οι τεχνικοί όροι υφ’ ους θα επιτρέπεται η χορήγησις των ως άνω αδειών. 